tomron87/hebrew-wikipedia-sentences-corpus huggingface dataset:
הוא רכב דרך 159 מדינות ב-18 שנים, ונמנע רק מאלה עם גבולות אטומים.
בשנת 1974, הוא רכב דרך ניגריה, דאהומי, וולטה עילית, גאנה, לאונה, חוף השנהב, ליבריה וגינאה.
הוא נשדד 231 פעמים, הרס שש זוגות אופניים וחמישה זוגות נוספים נגנבו.
קיימים מי שמנסים מסעות ארוכים בפרקי זמן קצרים במיוחד.
שיא הקפת העולם הנוכחית באופניים הוא 78 ימים 14 שעות, ו-40 דקות מאת מארק בומונט.
המרחקים בתיירות אופניים משתנים במידה ניכרת.
בהתאם לכושר, מהירות הרכיבה, ומספר העצירות, הרוכב עובר בדרך כלל בין 50–150 קילומטרים ליום.
סיור קצר שאורך מספר ימים עשוי לארוך בסביבות 200 קילומטרים, וסיור ארוך עשוי לחצות מדינה או לעבור מספר מדינות.
ישנם סוגים רבים ושונים של טיולי אופניים:
טיול קל משקל – מכונה באופן לא רשמי "סיור בכרטיס אשראי", בו הרוכב נושא מינימום ציוד והרבה כסף.
הלינה היא באכסניות נוער, בתי מלון, פנסיון או צימרים.
הרוכב קונה אוכל בבתי קפה, מסעדות או שווקים.
סיור קל במיוחד (אולטראלייט) – שונה מסיורים בכרטיס אשראי בכך שהרוכב הוא עצמאי אך נושא רק את הדברים החיוניים בלבד וללא מותרות.
סיור במטען מלא – ידועים גם בתור טיולים "בתמיכה עצמית", בהם נושא הרוכב את כל מה שהוא צריך, כולל אוכל, ציוד בישול ואוהל לקמפינג.
יש רוכבי אופניים שממזערים את העומס שלהם, נושאים רק אספקה בסיסית, מזון ומקלט Bivouac או אוהל קל משקל.
סיור משלחת – טיול ארוך, שמבוצע לעיתים קרובות דרך מדינות מתפתחות או אזורים מרוחקים.
האופניים עמוסים במזון, חלפים, כלים וציוד מחנאות כך שהנוסע עצמאי במידה רבה.
בייקפאקינג (תרמילאות אופניים) – מכונה גם רכיבת שטח, בה רוכבי אופניים נוסעים על פני מגוון משטחים וטופוגרפיה במסלול בודד, עם זוג אופניים בודד.
ההתמקדות היא בחופש הנסיעה ויעילותה, על פני נוחות רכיבה.
רוכבי אופניים מאמצים לעיתים קרובות גישת קמפינג קלה במיוחד ונושאים ציוד מינימלי.
סיור נתמך – רוכבי אופניים נתמכים על ידי כלי רכב, הנושא את רוב הציוד.
טיול מסוג זה יכול להיות מאורגן באופן עצמאי על ידי קבוצות של רוכבי אופניים, או חברות נופש מסחריות.
חברות אלה מוכרות מקומות בסיורים מודרכים, כולל לינה שהוזמנה, העברות מזוודות, תכנון מסלול ולעיתים קרובות ארוחות והשכרת אופניים.
סיורי יום – טיולים אלו משתנות מאוד בגודל הקבוצה, באורך, במטרה ובשיטות התמיכה.
הם עשויים לכלול רוכבי אופניים בודדים, רכיבות קבוצתיות או רכיבות מאורגנות גדולות עם מאות עד אלפי רוכבים.
אורכם יכול לנוע בין קילומטרים ספורים לרכיבות של 100 ק"מ או יותר.
מטרתם יכולה לנוע בין רכיבה לשם הנאה או כושר, ועד לגיוס כספים לארגון צדקה.
טיולי אופניים שנמשכים למשך של יותר מטיול יום עשויים לדרוש אופניים המסוגלים לשאת משקל כבד.
אף על פי שניתן להשתמש בסוגים רבים של אופניים, אופני תיור (מכונים גם אופני טיולים או אופני טורינג) בנויות במיוחד לשאת עומסים כבדים, לצורך רכיבה נוחה יותר למרחקים ארוכים.
מדינות רבות מציעות מסלולי אופניים מובנים אשר יכולים להכיל מסלולים שלמים מופרדים או לחלופין שילוט והכוונה בכבישים קטנים.
לרוב מסלולים אלה יהיו בנוים סביב נקודות עניין במדינה.
קיימים גם מסלולים שמאפשרים חציה של כמה ארצות, כאשר באיחוד האירופי יש מספר מסלולים שמאפשרים את חצייתו לאורכו ולרוחבו.
רוכבים אחרים יטיילו באופן עצמאי על כבישים קטנים ללא תלות במסלולים מובנים.
תעשיית התיירות בלבנון היא מרכיב חשוב ומרכזי בכלכלה של מדינת לבנון מבחינה היסטורית, ומהווה מקור הכנסה עיקרי למדינה.
בלבנון ישנם ריבוי של אלמנטים בעלי פוטנציאל תיירותי גבוה.
במדינה ישנם אתרים מתקופת האבן, ערי מדינות פיניקיות, מקדשים רומיים, טירות צלבניות, מסגדים ממלוכיים, חמאמים עות'מאניים, ועוד.
ציוני הדרך ההיסטוריים והאתרים הארכאולוגיים הרבים של המדינה משקפים אלפי שנות היסטוריה עולמית.
ללבנון יש היסטוריה ארוכת שנים של תיירות תרבותית המביאה להתעניינות מבחוץ בתרבות הלבנונית.
התעניינות זו התעוררה במיוחד בעקבות ביקוריהם של מזרחנים, חוקרים ומשוררים אירופיים רבים, במיוחד אלפונס דה למרטין, ארנסט רנן וויקטור גרן.
לפני מלחמת האזרחים בלבנון, לבנון נחשבה ל"שווייץ של המזרח התיכון", וביירות בירת לבנון כונתה "פריז של המזרח התיכון".
כיום מתבצעת השקעה פרטית משמעותית במודרניזציה והרחבת מגזר התיירות, כגון בבתי מלון המשרתים מטיילים בינלאומיים.
קזינו דו ליבן, אשר היווה היסטורית יעד תיירותי מרכזי, נפתח מחדש בשנת 1996. אתר הסקי הגדול במדינה הורחב ועבר מודרניזציה.
תעשיית התיירות בלבנון נשענת גם על המספר הרב של לבנונים המתגוררים בחו"ל, שחוזרים בקביעות ללבנון בעונת הקיץ.
בתקופת הפיניקים, בעלבכ היה כפר קטן.
שרידים קטנים מהמבנים הפיניקים של העיר, שנקראה מאוחר יותר הליופוליס תחת השלטון ההלניסטי ונבנתה מחדש בהרחבה על ידי הרומאים.
לאחר הגעתם של הרומאים לפיניקיה בשנת 64 לפנה"ס, העיר הפכה למקדש מפורסם (של האלים יופיטר, ונוס ומרקוריוס) והיא הוצבה במהלך תקופה של מאתיים שנה על ידי סדרה של מקדשים ענקיים.
כיום ניתן להיכנס לאתר דרך הפרופילה הרומית הגדולה וללכת דרך שתי חצרות העמודים הגדולות כדי להגיע למקדשים הגדולים של המתחם:
מקדש יופיטר - היה המקדש הרומי הגדול ביותר שנבנה אי פעם.
כיום, רק שישה מתוך 54 העמודים הקורינתיים המקוריים נותרו עומדים.
גובה כל עמוד הוא 22 מטר וקוטרו 2 מטר.
מקדש בכחוס - הוא המקדש הרומי השמור ביותר במזרח התיכון.
למרות שהוא קטן יותר ממקדש יופיטר, מקדש בכחוס עדיין גדול יותר מהפרתנון באתונה.
חנוכתו ומטרתו של מקדש זה, ויחסו לשאר מכלול המקדש, נותרו בגדר תעלומה.
מקדש ונוס - הוא מבנה קטן יותר, בעל כיפה, המופרד מדרום מזרח למתחם.
במהלך התקופה הביזנטית, המקדש הוסב לכנסייה לכבוד ברברה הקדושה.
מקדש מרקוריוס - רק חלק מגרם המדרגות ממקדש מרקוריוס עדיין ניתן לראות על גבעת שייח' עבדאללה, במרחק קצר מאתר המקדש הראשי.
בעלבכ הוכר כאתר מורשת עולמית בשנת 1984.
הונגריה היא המדינה השלוש עשרה בעולם במספר התיירים המגיעים אליה.
תיירים אירופאים הם כ-98% מהתיירים המבקרים בהונגריה, כאשר רובם מאוסטריה, סלובקיה וגרמניה.
עונת התיירות העיקרית בהונגריה היא מאפריל עד אוקטובר.
בודפשט ואגם בלטון הם יעדי התיירות הפופולרים ביותר במדינה.
בודפשט הפכה לאחת מאתרי התיירות הפופולריים ביותר של מרכז אירופה מאז שנות ה-90. האטרקציות הבולטות בעיר כוללות את טירת בודה, הגלריה הלאומית ההונגרית, כנסיית מתיאש, בניין הפרלמנט והפארק העירוני.
בעיר מוזיאונים רבים, שלושה בתי אופרה ומרחצאות תרמיים, כשהמוכר מהם הוא.
טירת בודה, גדות נהר הדנובה ושדרות אנדראשי הוכרו כאתרי מורשת עולמית של אונסק"ו.
בהונגריה יש כ-1,300 מעיינות תרמיים, שליש מהם משמשים כמכוני ספא.
המים התרמיים ותרבות הספא של הונגריה נחשבים למוקדי משיכת תיירים.
רק לצרפת, יפן, בולגריה, איסלנד ואיטליה יש קיבולת מים תרמיים דומה.
המרחצאות התרמיים של הונגריה משמשים כבר כ-2,000 שנה לניקוי, הרפיה והקלה על כאבים.
הרומאים היו הראשונים להשתמש במים התרמיים של הונגריה, כבר במאה הראשונה, כאשר בנו מרחצאות על גדות נהר הדנובה.
ישנן מאתיים מערות ידועות מתחת לבודפשט, שבחלקן תיירים יכולים לבקר ומהוות אטרקציה תיירותית פופולרית.
בגבעות בודה יש מערות שייחודיות בכך שנוצרו על ידי מים תרמיים העולים מלמטה, ולא על ידי מי גשמים.
מערת הנטיפים "Pálvölgy" נחשבת לאחת הגדולות שבהן והתגלתה בתחילת המאה ה-20. היא הגדולה מבין מערכות המערות בגבעות בודה.
אגם בלטון במערב הונגריה הוא אגם המים המתוקים הגדול ביותר במרכז אירופה.
זהו יעד התיירות השני בחשיבותו בהונגריה.
2.5 מיליון תיירים ביקרו באגם ב-1994.
מספר מבקרים על פי מדינה
רוב המבקרים השוהים בהונגריה לטווח קצר (לא כולל מבקרים השוהים מחוץ ללינה מסחרית ומבקרים המבקרים ליום אחד בלבד) הם מהמדינות הבאות:
תייסיר אל-בטש , המכונה אבו מסעב הוא מחבל פלסטיני, המשמש כמפקד משטרת עזה מטעם חמאס, ועומד מאז שנת 2024 בראש יחידת "סהם" – יחידת ביטחון פנימית של משרד הפנים של חמאס ברצועת עזה.
בשנת 2010 מונה לתפקיד סגן מפקד המשטרה הפלסטינית, ובשנת 2011 מונה למפקד משטרת עזה מטעם חמאס.
במהלך מבצע צוק איתן ביולי 2014, נפצע קשה בתקיפה אווירית של צה"ל על ביתו בשכונת תופאח בעזה, שבה נהרגו לפחות 21 מבני משפחתו.
התקיפה התרחשה בזמן שאנשים יצאו ממסגד סמוך לאחר תפילות ערב, והייתה אחת הקטלניות באותו מבצע.
ב-2019 פרש מתפקידו במשטרת חמאס, ובמקומו מונה מחמוד סלאח (שנהרג במהלך מלחמת חרבות ברזל).
בשנת 2024, במהלך מלחמת חרבות ברזל, מונה אלבטש לראש יחידת "סהם" - יחידה סמויה של משטרת חמאס, הפועלת בלבוש אזרחי, מבצעת מעצרים ואף הוצאות להורג של חשודים בבגידה או פשיעה חמורה, שזיכו אותו בתקשורת בכינוי "הקצב של עזה".
ב-2025 מינה אותו ראש הזרוע הצבאית של חמאס, עז א-דין אל-חדאד, לראש ביטחון הפנים של הארגון, הנושא דרגת "עמאד" המקבילה לתת-אלוף, במקומו של מחמוד אבו וטפה שנהרג בפרוץ מבצע עוז וחרב.
תיירי דניאל הנרי הוא כדורגלן עבר צרפתי ששיחק בעמדת החלוץ וכיום מאמן כדורגל ופרשן ספורט.
הנרי נולד וגדל בלז אוליס, פרוור של פריז, שם שיחק בילדותו במספר קבוצות מקומיות וגילה פוטנציאל גדול כחלוץ.
מונקו זיהתה את כישרונו ובמדיה הופיע לראשונה כמקצוען.
לאחר ששיחק במונקו, עבר הנרי לשחק ביובנטוס שהייתה אלופת איטליה.
בתום חצי עונה בקבוצה הצטרף לקבוצת ארסנל.
בארסנל זכה הנרי לתהילה ככדורגלן.
הוא הפך למלך השערים של הקבוצה בכל הזמנים, ולזכותו 228 שערים בכל המסגרות.
הנרי זכה עם ארסנל בשתי אליפויות, שלושה גביעים אנגליים, היה מועמד פעמיים לכדורגלן השנה בעולם, נבחר פעמיים לכדורגלן השנה בליגה האנגלית על פי בחירת הכדורגלנים ושלוש פעמים לכדורגלן השנה בליגה האנגלית על פי בחירת העיתונאים.
בשתי עונותיו האחרונות בארסנל כיהן כקפטן הקבוצה, והוביל אותה לגמר ליגת האלופות לשנת 2006. ביוני 2007, לאחר שמונה שנים בלונדון, עבר הנרי לברצלונה, ועימה זכה בפעם הראשונה בליגת האלופות.
הנרי הפגין את כישוריו גם במדי הנבחרת הצרפתית, וזכה עימה במונדיאל 1998 וביורו 2000. באוקטובר 2007 הוא שבר את שיאו של מישל פלאטיני כמלך השערים של הנבחרת בכל הזמנים, והשיא, שעמד על 51 שערים, נשבר על ידי אוליבייה ז'ירו במונדיאל 2022 לאחר 16 שנים שהחזיק בשיא.
הוריו של הנרי נולדו בשני איים קריביים השייכים לצרפת.
אביו, אנטואן הנרי, היגר מגוואדלופ, ואמו, מריס הנרי, היגרה ממרטיניק.
הוא נולד וגדל בסביבה העירונית של העיר לז אולי, בפרוור של פריז.
על אף היות המקום פרבר עני יחסית של פריז, בלז אולי היו להנרי תנאים טובים יחסית לפיתוח כישרונו, כולל מספר קבוצות ילדים מקומיות ותשתיות אימון חדישות.
עוד כשהיה בן שש הפגין הנרי פוטנציאל יוצא דופן, מה שהביא את קלוד שזל לגייס אותו לקבוצה המקומית "סי.או.
אביו לחץ עליו להגיע לאימונים, אף-על-פי שהילד לא נמשך במיוחד לכדורגל.
בשנת 1989 הצטרף הנרי ל"יו.אס.
פאלזו", קבוצה מקומית נוספת מהקומונה השכנה ששיחקה אז בליגות הנמוכות בצרפת, אך אחרי שנה הייתה מחלוקת בין המועדון לאביו, ולכן הנרי עבר ל"וורסאי שאטיון", קבוצה מקצוענית-למחצה, לשנתיים.
מאמן "יו.אס פלזו", ז'אן מרי פנזה, המדריך לעתיד של הנרי, עבר עמו לשם.
בשנת 1990 שלחה קבוצת מונקו את אחד מציידי הכישרונות שלה לצפות במשחק של הנרי.
הנרי הבקיע את כל ששת שערי קבוצתו, ורסאי שאטיון, וזו ניצחה 6–0. מאתר-הכישרונות הציע לו להצטרף למונקו ללא מבחני קבלה, ולאחר מכן ביקש שהנרי ישלים קורס בודד במקצוע שייבחר באקדמיית הכדורגל קלרפונטן היוקרתית.
לאחר סיום הקורס הצטרף למונקו של ארסן ונגר כשחקן נוער.
לאחר מכן חתם הנרי על חוזה מקצועי עם הקבוצה וערך את הופעת הבכורה שלו בשנת 1994. מכיוון שהאמין שמהירותו, שליטתו בכדור וכישרונו יעזרו לו להביס את מגני הקבוצות היריבות, שיבץ ונגר את הנרי כקיצוני שמאלי, שחקן שמשחק בעיקר בצדו השמאלי של המגרש ומנסה לפרוץ את ההגנה בעזרת כדרור ומהירות.
בעונתו הראשונה במדי מונקו הבקיע הנרי שלושה שערים ב-18 הופעות.
ונגר החל לחפש אחר העמדה המתאימה ביותר להנרי, ובשלב מסוים שקל לשנות את תפקידו לחלוץ, עם עזיבתו של החלוץ הבכיר בקבוצה, סוני אנדרסון.
בחסות מאמנו זכה הנרי בתואר השחקן הצרפתי הצעיר הטוב ביותר של שנת 1996. בעונת הבקיע הנרי תשעה שערי ליגה ועזר למועדון לזכות באליפות צרפת.
בעונת היה להנרי תפקיד מפתח בהובלת הקבוצה לחצי גמר ליגת האלופות, ובין היתר גם קבע שיא צרפתי ביחס לזמנו, בכך שהבקיע שבעה שערים בתחרות.
בעונתו השלישית במונקו נקרא הנרי לסגל נבחרת צרפת, ולקח חלק בזכיית הנבחרת במונדיאל 1998. גם בתקופה ששיחק במונקו המשיך הנרי בביצועיו המרשימים, ובמשך חמש עונותיו עם המועדון הצרפתי הבקיע 20 שערי ליגה ב-105 הופעות.
בינואר 1999 עזב הנרי את מונקו ועבר ליובנטוס, אשר שילמה עבורו 10.5 מיליון לירה שטרלינג - סכום נאה לשחקן בגילו באותה עת.
ביובנטוס שיחק הנרי כקיצוני, אך בגלל חוסר יכולתו להתמודד עם שחקני ההגנה של הליגה האיטלקית בתפקיד שהוצב בו, הבקיע רק שלושה שערים ב-16 הופעות.
לאחר שלא הצליח להתבסס באיטליה, נמכר כרטיס-השחקן של הנרי על ידי יובנטוס באוגוסט 1999 לארסנל במחיר של 10.5 מיליון לירה שטרלינג, שם חזר שוב לעבוד עם מאמנו לשעבר במונקו, ארסן ונגר, שהיה משוכנע שכישרונו של הנרי מצדיק את מחירו.
ונגר העביר את הנרי לתפקיד חלוץ, מהלך שהניב תוצאות מעולות בשנים לאחר מכן.
אף-על-פי-כן, כאשר לא הצליח להבקיע בכל שמונה הופעותיו הראשונות בקבוצה, עלו ספקות לגבי יכולתו להסתגל למשחק הקשוח והזריז של הכדורגל האנגלי.
לאחר מספר חודשים קשים באנגליה, התוודה הנרי שנאלץ "ללמוד את כל אמנות ההבקעה מחדש".
הספקות בטלו כאשר סיים את עונת עם כמות מרשימה של 26 שערים.
בעונת סיים הנרי כמלך השערים של הקבוצה.
ארסנל, שהייתה לה ההתקפה הטובה ביותר בליגה, הצליחה להיצמד ליריבתה הגדולה מנצ'סטר יונייטד, אך בסופו של דבר הפסידה במרוץ האליפות; משום כך, נותר הנרי מתוסכל מכך שעדיין לא עזר לקבוצה לזכות בתואר כלשהו.
עונת הייתה מוצלחת במיוחד עבור ארסנל והנרי.
ארסנל, עם הנרי בחוד ההתקפה, זכתה ב"" שלישי בהיסטוריה של המועדון.
נוסף לזכייה בתאריו הראשונים עם המועדון, הוכתר הנרי כמלך השערים של הליגה, עם 24 שערים.
אוהדי נבחרת צרפת שאפו שהנרי, יחד עם זינדין זידאן, יובילו את הנבחרת לזכייה במונדיאל 2002, בעקבות יכולתו הטובה במדי קבוצתו, אך אלופת העולם לא הצליחה לעבור את שלב הבתים וכך נכשלה בהגנה על התואר.
עונת הייתה מוצלחת אף יותר מקודמתה עבור הנרי, שהבקיע 42 שערים ו"" 23 נוספים.
הנרי זכה עם ארסנל בגביע האנגלי בפעם השנייה ברציפות.
על אף שעמדה בראש הליגה האנגלית במשך רוב העונה, איבדה ארסנל את יתרונה, ולבסוף מנצ'סטר יונייטד זכתה בתואר.
במשך העונה התחרה הנרי ברוד ואן ניסטלרוי ממנצ'סטר יונייטד על תואר מלך השערים של הליגה, אך בסופה הפסיד לו בהפרש של שער בודד.
בתום העונה נבחר הנרי ככדורגלן השנה בליגה האנגלית על ידי השחקנים ומטעם העיתונאים.
כאשר זכה הנרי בתואר סגן שחקן השנה בעולם לשנת 2003, התבסס מעמדו כאחד משחקני הכדורגל הטובים בעולם.
בעונת היה הנרי שחקן מפתח בעונה מוצלחת של הקבוצה.
בזכות שיתוף פעולה עם שחקנים כגון דניס ברגקאמפ, פטריק ויירה ורובר פירס הייתה ארסנל הקבוצה הראשונה במאה השנים האחרונות שסיימה את העונה ללא הפסד בליגה, וזכתה באליפות.
מלבד בחירתו בשנית ככדורגלן השנה לפי התאחדות השחקנים והתאחדות העיתונאים, הנרי נבחר לסגן שחקן השנה בעולם לשנת 2004, בדומה לשנה שקדמה לה.
הנרי, אשר הבקיע 39 שערים בכל המסגרות, סיים כמלך השערים של הליגה, וכן בתואר "נעל הזהב האירופית".
למרות זאת, בדומה לשנת 2002, הנרי כשל בהובלת הנבחרת הלאומית ביורו 2004.
בעונת איבדה ארסנל את האליפות לצ'לסי, והתנחמה בזכייה בגביע האנגלי.
הנרי שמר על שמו כאחד החלוצים המובילים באירופה כשסיים שוב כמלך שערי הליגה, ועם 31 שערים בכל המסגרות, הוא זכה בנעל הזהב האירופית במשותף עם דייגו פורלאן.
בעקבות עזיבתו של פטריק ויירה באמצע 2005 הציבו את הנרי בתפקיד הקפטן כדי לקשור אותו לקבוצה, אף על פי שהעמדות המועדפות לתפקיד כמנהיגי הקבוצה הן ההגנה או הקישור, שלשחקנים בהן מיקום טוב יותר העוזר להם להבין את המשחק.
בתפקידו כקפטן, היה עליו להנהיג את שאר שחקני הקבוצה, שרובם היו צעירים וחסרי ניסיון.
עונת הייתה עונה מוצלחת עבורו.
ב-17 באוקטובר 2005 הבקיע הנרי שני שערים במשחק מול ספרטה פראג בליגת האלופות, ובכך שבר את שיאו של איאן רייט כמלך שערי הקבוצה בכל זמנים, עם 185 שערים בקבוצה.
ב-1 בפברואר 2006 הבקיע הנרי שער לרשתה של וסטהאם יונייטד, שהעלה את סך שעריו בליגה ל-151, ובכך שבר את שיאו של השחקן קליף באסטין כמלך השערים של הקבוצה בליגה.
הנרי הבקיע מעל ל-100 שערים באצטדיון הייבורי, הישג שאין כמוהו בהיסטוריה של המועדון, והישג ייחודי בפרמייר ליג.
הוא סיים את העונה כמלך שערי הליגה וזכה בפעם השלישית בקריירה בפרס כדורגלן השנה של התאחדות העיתונאים.
למרות הצלחתו האישית של הנרי, קבוצתו כשלה שוב בניסיונה לזכות באליפות הליגה.
הישג השיא של הנרי בליגת האלופות בתקופתו עם ארסנל היה ההגעה לגמר הטורניר במאי 2006. ארסנל הפסידה לברצלונה, ובכך סיימו עונה נוספת ללא אליפות או גביע.
דבר זה, בשילוב עם חוסר ניסיונם של שחקנים רבים בקבוצה, הוביל להשערות רבות כי הנרי יעבור למועדון אחר.
למרות זאת, הוא הכריז על אהבתו למועדון וחתם על חוזה לארבע שנים, ואף אמר שיישאר בארסנל לנצח.
סגן יושב-ראש הקבוצה, דייוויד דין, חשף כי לפני שהנרי חתם על הארכת החוזה דחתה הנהלת ארסנל שתי הצעות של 50 מיליון פאונד ממועדונים ספרדיים.
אילו ההעברה הייתה מתממשת, היא הייתה היקרה ביותר בכל הזמנים, אף יותר מזו של זינדין זידאן שעבר מיובנטוס לריאל מדריד בתמורה ל-47 מיליון פאונד.
את רוב עונת החמיץ הנרי עקב פציעות.
הוא הספיק להבקיע 10 שערים ב-17 משחקי ליגה במדי ארסנל לפני הופעתו האחרונה בעונה בפברואר.
לאחר שסבל מפציעות בברכיו, רגליו וגבו, נקבע כי הוא כשיר לשחק, והוא נכנס כמחליף בדקות האחרונות במשחק ליגת האלופות נגד פ.ס.ו איינדהובן, אך החל לצלוע זמן קצר לאחר כניסתו.
סריקות ביום שלמחרת גילו כי יזדקק לשלושה חודשי החלמה לפחות עקב פציעות חדשות במפשעה ובבטנו.
כתוצאה מהפציעות נאלץ הנרי להחמיץ את יתר העונה.
ונגר ייחס את הגורם לפציעותיו המרובות של הנרי למספר המשחקים הרב והעומס בעונה הקודמת, שכן הנרי השתתף במספר רב של תחרויות; הוא חזר והדגיש כי הנרי יישאר במועדון ויתאקלם מחדש בקבוצה בעונת 2007/08.
ב-25 ביוני 2007, לאחר סדרת שמועות והכחשות, הועבר הנרי לברצלונה בתמורה ל-16.1 מיליון פאונד.
הוא חתם על חוזה לארבע עונות, ובעיתונות דווח כי משכורתו 6.8 מיליון אירו לעונה.
כמו כן, נחשף כי הסכום הנקוב בסעיף השחרור שלו הוא 125 מיליון אירו.
הנרי הסביר שעזיבתו של דין ואי-הוודאות המתמשכת בנוגע לעתידו של ונגר הן הסיבות לעזיבתו; כמו כן, הוא לא היה מרוצה ממספר התארים בהם זכתה ארסנל, והעובדה שהיא הייתה תלויה בו באופן משמעותי.
הנרי עזב את ארסנל כמלך שערי הקבוצה בליגה בכל הזמנים עם 174 שערים, וכמלך שעריה במסגרות האירופיות עם 42 שערים.
הנרי פתח היטב את העונה בקבוצה החדשה.
ב-19 בספטמבר 2007 הבקיע את שערו הראשון בעונה במשחק ליגת האלופות מול ליון, שבו ניצחה ברצלונה 3–0. הוא המשיך את ביצועיו הטובים בשלושער מול לבאנטה.
למרות הפתיחה המוצלחת, עם הצבתו כשחקן כנף במשך רוב העונה, לא הצליח הנרי לחזור על הישגיו הגדולים בארסנל.
יתר על כן, הייתה זו העונה השנייה ברציפות שבה לא זכתה ברצלונה בתואר משמעותי.
מבחינה אישית, סיים הנרי את העונה כמלך השערים של קבוצתו עם 19 שערים, אחד יותר מסמואל אטו ושלושה יותר מליונל מסי, שני שחקני התקפה בולטים של ברצלונה.
בקיץ 2008 היו ספקולציות לגבי עזיבתו של הנרי בחזרה לליגה האנגלית, אך הוא נשאר לבסוף בברצלונה.
את עונת פתח הנרי בצורה לא טובה, כאשר מיעט להבקיע שערים בפתיחת העונה.
עם זאת, יכולתו השתפרה בהמשך, ועונתו השנייה בברצלונה הייתה מוצלחת בהרבה מעונתו הראשונה.
הוא כבש 19 שערי ליגה, בהם שלושער מול ולנסיה, והיה חלק מרכזי בזכייתה של קבוצתו באליפות ספרד ובגביע המלך הספרדי.
הנרי כבש באותה עונה שישה שערים בליגת האלופות, וזכה עם ברצלונה בטורניר, לאחר ניצחון בגמר על מנצ'סטר יונייטד.
הייתה זו זכייתו הראשונה בקריירה בתואר זה.
בעונה הבאה כשל הנרי בשחזור היכולת מהעונה שקדמה לה.
בתחילת העונה מעמדו בהרכב היה זהה, אך מעמדו בהרכב ירד לאחר פציעה בירך הימנית באמצע אוקטובר, שהשביתה אותו מעל לשבועיים.
יכולת דלה שלו לאחר ההתאוששות מהפציעה, לצד עלייתו של השחקן הספרדי הצעיר פדרו רודריגס, הובילו להחלטת המאמן ז'וזפ גוארדיולה לשתף את הנרי פחות במשחקי הקבוצה.
הנרי פתח ב-15 משחקי ליגה בלבד באותה עונה, והצליח להבקיע ארבעה שערים בודדים - שניים מתוכם מול הקבוצה שסיימה במקום האחרון בליגה, חרס.
ביולי 2010, לאחר סיום מונדיאל 2010, עבר הנרי לניו יורק רד בולס מה-MLS האמריקנית.
את הופעת הבכורה שלו ב-MLS ערך ב-31 ביולי במשחק נגד קבוצת יוסטון דינמו שהסתיים בתיקו 2-2 ובמהלכו בישל את שני שערי קבוצתו.
ב-16 בספטמבר 2010 פצע את הכדורגלן קווין הרטמן ממועדון הכדורגל דאלאס בעת שחגג הבקעת שער, ועל כך נקנס הנרי על סך 2,000 דולר בשל התנהלות חסרת אחריות.
במהלך תקופת הפגרה של עונת ה-MLS שב הנרי למגרשי האימונים של ארסנל כדי לשמור על כושרו הגופני בחורף.
ב-6 בינואר 2012, הושאל הנרי על ידי קבוצתו לקבוצת ארסנל שבה שיחק בעבר, זאת לאחר שהתאמן עם ארסנל במהלך הפגרה בליגת ה-MLS.
הנרי הושאל לתקופה של חודשיים, בעיקר בשביל לעזור למלא את מקומם של ז'רביניו ומרואן שמאח' שהשתתפו עם נבחרותיהם בגביע אפריקה לאומות 2012. את הבכורה המחודשת שלו בארסנל, ערך הנרי במשחק נגד לידס יונייטד במסגרת הסיבוב השלישי בגביע הליגה, כאשר הוא נכנס בדקה ה-68 למשחק.
כעבור 10 דקות, קיבל הנרי כדור ברחבה, הצליח להכניע את שוער לידס וקבע את תוצאת המשחק.
בכך עזר הנרי לארסנל להעפיל לסיבוב הבא בגביע הליגה.
לפני תום ההשאלה שנמשכה קצת יותר מחודש, הוא הספיק לתרום עוד שני שערים במשחקי הליגה (בניצחון הביתי 7:1 על בלקבורן, ואת שער הניצחון שהשלים מהפך בזמן פציעות נגד סנדרלנד במשחק חוץ).
משחקו האחרון היה בהפסד 0:4 מול מילאן, במשחק הראשון בין הקבוצות במסגרת שמינית גמר ליגת האלופות.
ארסנל ניסתה להאריך את ההשאלה, אולם הנרי חזר לארצות הברית לאחר משחק זה.
בסה"כ הנרי כבש 3 שערים בתקופת ההשאלה, והעמיד את מספר השערים שכבש במדי ארסנל על 229 (הגבוה בתולדות המועדון).
ב-17 בפברואר 2012 חזר הנרי לרד בולס על מנת להתכונן לעונת 2012 של ה-MLS.
ב-31 במרץ 2012 הבקיע הנרי את השלושער הראשון שלו ב-MLS בניצחון 2–5 על מונטריאול אימפקט.
הוא זכה בתואר "שחקן ה-MLS של החודש" באותו החודש.
ב-2012 העלאת המשכורת הבסיסית שלו אצל הרד בולס, 5 מיליון דולר (5.6 מיליון דולרים מובטחים), הפכה אותו לשחקן בעל השכר הגבוה ביותר ב-MLS, כשהוא עובר את דייוויד בקהאם שמשכורתו הופחתה בעונתו האחרונה בלוס אנג'לס גלאקסי.
ב-2013 משכורתו של הנרי הופחתה ל-3.75 מיליון דולר, מה שהשאיר אותו מאחורי רובי קין בעל המשכורת הבסיסית של 4 מיליון דולר.
למרות זאת, עם בונוסים הנרי נשאר השחקן הכי מרוויח ב-MLS עם 4.35 מיליון דולר לעומת רובי קין 4.33 מיליון דולר.
ב-1 בדצמבר 2014 הודיע הנרי על עזיבת הקבוצה.
ב-16 בדצמבר 2014 הודיע כי הוא פורש ממשחק פעיל.
להנרי הייתה קריירה מוצלחת בנבחרת צרפת.
בזכות משחקים טובים במונקו, זומן הנרי לראשונה בחייו להשתתף במשחק בינלאומי בנבחרת הצעירה של צרפת ביוני 1997. במדי הנבחרת הצעירה שיחק באליפות העולם לנוער 1997. תוך ארבעה חודשים זימן מאמן הנבחרת הבוגרת את הנרי לנבחרת.
השחקן, שהיה אז בן 20, ערך את הופעת הבכורה שלו במדי צרפת ב-11 באוקטובר 1997, בניצחון צרפת על נבחרת דרום אפריקה.
המאמן התרשם מאוד מהנרי, ומשום כך כלל אותו בסגל הנבחרת במונדיאל 1998. הנרי פרץ לתודעה הבינלאומית כשסיים את הטורניר כמלך שערי הנבחרת עם שלושה שערים.
לאחר המונדיאל, ביום הבסטיליה 1998, הוענק להנרי אות לגיון הכבוד בדרגת אביר.
הנרי היה מעורב בזכייתה של הנבחרת ביורו 2000. בטורניר הבקיע שלושה שערים, ביניהם שער השוויון במשחק נגד נבחרת פורטוגל בחצי הגמר.
בזכות שלושת השערים הוא היה למלך השערים של הנבחרת פעם נוספת.
צרפת ניצחה את פורטוגל בתוספת הזמן בזכות בעיטת עונשין של זינדין זידאן, ובגמר את נבחרת איטליה בתוספת הזמן.
הודות לניצחון בגמר, זכה הנרי במדליה הבינלאומית השנייה בקריירה שלו.
במונדיאל 2002 הודחה נבחרת צרפת כבר בשלב הבתים בלי שהבקיעה שער אחד בכל שלושת המשחקים.
צרפת הפסידה במשחק הראשון בבתים, ובמשחק לאחר מכן קיבל הנרי כרטיס אדום על עבירה מסוכנת.
עקב ההרחקה לא שיחק במשחק השלישי, שבו הפסידה צרפת 0–2 לנבחרת דנמרק.
הנרי חזר לשחק היטב במדי נבחרתו בגביע הקונפדרציות 2003. על אף חסרונם של שחקני המפתח זינדין זידאן ופטריק ויירה, צרפת זכתה בטורניר, בעיקר בזכות הנרי, שהוכרז כאיש המשחק על ידי פיפ"א בשלושה מתוך חמשת משחקיה של צרפת.
בגמר, במשחק נגד קמרון, הבקיע הנרי את שער הניצחון בתוספת הזמן, שהעניק לצרפת את הגביע.
הנרי נבחר לשחקן המצטיין של התחרות על ידי אדידס וכן זכה בנעל הזהב של הטורניר, שכן היה מלך השערים עם ארבעה שערים.
ביורו 2004 הנרי שותף בכל משחקי הנבחרת והבקיע שני שערים.
צרפת ניצחה את נבחרת אנגליה בשלב הבתים אך הפסידה לאלופה העתידית, יוון, 1-0 ברבע הגמר.
במונדיאל 2006 הנרי עדיין היה אחד מהשחקנים הקבועים ב-11 הפותחים.
הוא שובץ כחלוץ בודד, ולמרות התחלה פושרת בטורניר הוא היה אחד השחקנים הבולטים.
הוא הבקיע שלושה שערים, כולל שער נגד האלופה המגנה, ברזיל.
אף-על-פי-כן, צרפה הפסידה לאיטליה בבעיטות עונשין בגמר.
הנרי היה אחד מעשרת המועמדים לפרס כדור הזהב של הטורניר, פרס שהוענק בסופו של דבר לחברו לנבחרת, זידאן.
הנרי נבחר ל-FIFPRo XI, רשימה אליה נכנסים השחקנים הטובים בעולם באותה שנה (לפי בחירת חברי איגוד FIFPro).
ב-17 באוקטובר 2007 הוא הבקיע צמד שערים במשחק נגד ליטא, שבזכותם עקף את מספר השערים של מי שהיה עד אז מלך שערי הנבחרת בכל הזמנים, מישל פלאטיני.
ב-3 ביוני 2007 הופיע הנרי בפעם ה-100 במדי הנבחרת הלאומית, במשחק מול נבחרת קולומביה.
בכך, היה השחקן הצרפתי השישי אי-פעם שהגיע להישג כזה.
ביורו 2008 החמיץ את משחק הפתיחה של נבחרתו עקב פציעה.
הנרי הבקיע את שערה היחיד של נבחרת צרפת בטורניר בהפסד 1–4 לנבחרת הולנד.
בזכות השער הפך לשחקן השלישי בהיסטוריה של אליפות אירופה שמבקיע בשלושה טורנירים שונים, אחרי יורגן קלינסמן וולדימיר שמיצר.
במשחק השלישי והמכריע בשלב הבתים, ענד הנרי את סרט הקפטן.
צרפת הפסידה לנבחרת איטליה והודחה מן הטורניר.
מאז משחק זה מכהן הנרי כקפטן הנבחרת.
במשחק הפלייאוף על ההעפלה למונדיאל 2010, שנערך בסטאד דה פראנס מול נבחרת אירלנד, נעזר הנרי בידו על מנת לבשל את שער השוויון במשחק לוויליאם גאלאס, שבזכותו העפילה נבחרת צרפת לטורניר.
הנרי הודה כי הוא אכן נגע בידו בכדור, והוסיף כי הדבר לא היה בכוונה.
שופט המשחק לא פסל את השער.
אף-על-פי ששיחק כחלוץ בנעוריו, שיחק הנרי במונקו וביובנטוס כקיצוני.
כשהצטרף לארסנל בשנת 1999, הציב ונגר את הנרי כחלוץ, תפקיד נעוריו, כאשר לרוב שיחק לצדו ההולנדי דניס ברגקאמפ.
בעונת 2005/2006 עבר ונגר לשחק במערך של 4-5-1 בתכיפות גבוהה, לאחר שבמשך שנים כמעט שלא סר ממערך של 4-4-2. השינוי אילץ את הנרי להסתגל מחדש להרכב הקבוצה, והוא שיחק מספר רב של משחקים כחלוץ בודד.
למרות זאת היה להנרי חלק עיקרי בשערים רבים של הקבוצה.
ונגר אמר על בן ארצו החלוץ: "תיירי הנרי יכול לקחת את הכדור במחצית המגרש ולהבקיע שער שאף אחד אחר בעולם לא מסוגל".
תחת מאמניו בברצלונה, פרנק רייקארד וז'וזפ גוארדיולה, שיחק בעיקר כקיצוני שמאלי, אם כי סגנון המשחק של הקבוצה הסתמך על החלפת עמדות תכופה שלו עם שני השחקנים האחרים בשלישייה הקדמית של הקבוצה.
אחת הסיבות להצלחתו של הנרי כחלוץ היא שמירתו על קור רוח במצבי אחד על אחד ויכולתו להבקיע ממצבים כאלה.
יתרון זה, בשילוב עם קצב רגליו הזריז, הוביל לכך שבאופן רגיל הוא חדר את הגנת היריב והבקיע.
כאשר הוא משחק בהתקפה, הנרי ידוע בכך שהוא נוהג להתקרב לאגף השמאלי, מה שמאפשר לו לתרום מספר בישולים רב.
בין העונות 2002/2003 ו-2004/2005 "בישל" הנרי כמעט 50 פעמים בסך הכול, ולזכות כך אפשר לזקוף את סגנון המשחק שלו ואת רצונו, כפי שטען במספר ראיונות, ליצור מצבים עבור חבריו לקבוצה.
בשל הרבגוניות שלו במשחק - ביכולתו לשחק גם כקיצוני וגם כחלוץ - הנרי איננו חלוץ אופייני, אך הוא באופן עקבי אחד החלוצים היעילים באירופה.
הנרי היה הבחירה הראשונה לבעיטת בעיטות חופשיות ובעיטות עונשין במדי ארסנל, ומשום כך מספר רב של שערים נזקפים לזכותו ממצבים אלו.
באוגוסט 2016 מונה הנרי לעוזר המאמן השני של נבחרת בלגיה.
ב-22 באוגוסט 2018 פורסם כי הנרי סיכם על חוזה אימון עם קבוצת ז'ירונדן דה בורדו מהליגה 1, ויחליף את המאמן גוסטבו פוייט אחרי פתיחת עונה רעה.
דבר שבסופו של דבר לא יצא לפועל.
ב-13 באוקטובר 2018 מונה הנרי למאמנה של מונקו מהליגה הצרפתית.
ב-24 בינואר, לאחר 20 משחקים בכל המסגרות מתוכם השיג רק ארבעה ניצחונות, פוטר הנרי מהקבוצה.
בנובמבר 2019 מונה למאמן מונטריאול אימפקט מליגת ה-MLS האמריקאית.
ב-25 בפברואר 2021 הודיע על עזיבתו את הקבוצה מסיבות אישיות.
לאחר שנתיים כעוזר מאמן בנבחרת בלגיה, מונה למאמנה של נבחרת צרפת עד גיל 21 ב-21 באוגוסט 2023, עימה זכה במדליית כסף באולימפיאדת פריז (2024).
הנרי זכה בפרסים רבים בקריירת הכדורגל שלו.
הוא נבחר לסגן כדורגלן השנה בעולם ב-2003 וב-2004. באותן שנים נבחר גם לכדורגלן השנה מטעם התאחדות השחקנים.
הנרי הוא השחקן היחיד שנבחר לכדורגלן השנה לפי בחירת העיתונאים שלוש פעמים, בשנים 2003, 2004 ו-2006, וגם היחיד שזכה בתואר כדורגלן השנה של צרפת ארבע פעמים.
בשנת 2003 הוא נכלל בנבחרת העשור של השחקנים הזרים בפרמייר ליג, ובשנת 2004, פלה, שחקן כדורגל הנחשב כטוב ביותר בתולדות הכדורגל, כלל אותו ברשימת 125 הכדורגלנים הגדולים בכל הזמנים שעדיין בחיים, פיפ"א 100.
מבחינת כמות שערים, זכה הנרי בשנים 2004 ו-2005 בנעל הזהב האירופית.
בשנת 2005 חלק הנרי את התואר עם שחקנה של ויאריאל, דייגו פורלאן.
הנרי הוא השחקן הראשון אי-פעם שזכה בתואר שנתיים ברציפות.
הנרי היה הכדורגלן הראשון שהבקיע מעל ל-20 שערים לעונה במשך 5 עונות רצופות, והוא עשה זאת בין השנים 2002 ו-2006. הוא השחקן שהבקיע את מספר השערים השלישי בגודלו בליגה האנגלית, אחרי אלן שירר ואנדי קול, ששיחקו מספר עונות רב הרבה יותר מזה של הנרי.
ב-17 באוקטובר 2007 הבקיע הנרי את שערו ה-42 עבור נבחרת צרפת ובכך הפך למלך שעריה בכל הזמנים, לפני מישל פלאטיני, מלך השערים הקודם עם 41. בהמשך עבר אותו אוליבייה ז'ירו.
בעקבות הישגיו הוא נחשב בשיאו בעיני מספר רב של מאמנים, כדורגלנים ואוהדי כדורגל כאחד מהכדורגלנים הטובים בתבל.
בנובמבר 2007 הוא דורג במקום ה-33 באיגוד הסטטיסטיקנים של הכדורגל ברשימת "הכדורגלנים הטובים אי פעם".
ב-2008 הוא הוכנס להיכל התהילה של הכדורגל האנגלי.
ב-10 בדצמבר 2011, לרגל חגיגות 125 שנים להיווסדה של ארסנל, הוצב פסל ברונזה בדמותו של הנרי מחוץ לאצטדיון האמירויות.
הנרי התחתן עם הדוגמנית האנגלייה קלייר מרי, אותה פגש ב-5 ביולי 2003 בזמן צילומים לפרסומת.
הנרי חי עם משפחתו בבית יוקרתי בפרוור הלונדוני המפסטד.
זמן קצר לאחר שעבר לברצלונה בקיץ 2007, הצהירו הוא ואשתו על גירושיהם.
הונם חולק, ומרי ובתם נותרו עם כ-8 מיליון ליש"ט.
הנרי השתתף בסרט גול!, וגם בסרטי ההמשך שלו.
הנרי חבר בצוות יוניצ"ף-פיפ"א, שבו הופיע לצד כדורגלנים אחרים בסדרה של תוכניות טלוויזיה שנצפו על ידי מיליוני אוהדים ברחבי העולם בזמן מונדיאל 2002 ו-2006. בתוכניות הללו מקדמים השחקנים את הכדורגל כמשחק שחייב להירתם לעזרת הילדים.
הנרי הוא דובר פעיל במלחמה נגד גזענות בכדורגל.
הוא עצמו היה קורבן לגזענות בעבר; המאורע הגזעני הבולט ביותר שהנרי סבל ממנו היה בזמן משחק ידידות מול נבחרת ספרד ב-2004. אנשי צוות הטלוויזיה הספרדית שמו לב שלואיס ארגונס, מאמן נבחרת ספרד, התייחס להנרי כ"חרא שחור".
המאורע גרר תגובות נרעשות בתקשורת הבריטית, והיו קריאות לפיטוריו של ארגונס.
הנרי וחברת נייקי החלו בקמפיין נגד הגזענות בכדורגל לאחר המאורע.
בשנת 2007 הציג אותו "טיים מגזין" בקטגוריית "הגיבורים והחלוצים" ברשימת "מאה האנשים המשפיעים ביותר בעולם" (Time 100).
בשנת 2006 הוערך הנרי כאחד מעשרת הכדורגלנים הרווחיים ביותר מבחינה מסחרית.
ב-2001 היה הנרי הדמות המרכזית בפרסומת למכונית המשפחתית רנו קליאו.
הפרסומת הפכה את המושג "וה וה וום" (va-va-voom, "חיים" או "תשוקה") לפופולרי.
המילה אף הוספה למילון אוקספורד.
במהלך מונדיאל 2006 לקח הנרי חלק עיקרי בפרסומת של נייקי בשם "ז'וגה בוניטו", ביטוי שפירושו בפורטוגזית "לשחק יפה".
קשריו עם נייקי פסקו לאחר מונדיאל 2006, כאשר חתם על עסקה עם ריבוק.
הוא הופיע בפרסומות תחת הכותרת "אני מה שאני" (I am What I am).
בפברואר 2007 נבחר הנרי לאחד משלושת השגרירים של ג'ילט ב"תוכנית האלופים".
התוכנית, שהתיימרה לכלול את שלושת ה"אתלטים המוכרים, המוערכים והמצליחים ביותר כיום", כללה גם את רוג'ר פדרר ואת טייגר וודס.
1אחד מהגולים שהנרי הבקיע בניצחון 1–7 של ארסנל על בלקברן רוברס הוחשב כגול עצמי של סקוט דאן, מה שהוריד את כמות הגולים לקבוצה שלו ל-228. למרות זאת, ניתן לו קרדיט על הבישול.
בית-ירח הוא בית-ספר תיכון מקיף ארבע-שנתי (ט'-י"ב), באחריות המועצה האזורית עמק הירדן, לתלמידי בתי-הספר היסודיים בעמק, מהווה המסגרת החינוכית בבית-ירח, המשך על יסודי ללימודיהם.
בית הספר פותח את שעריו גם בפני תלמידים נוספים מהסביבה.
בבית-ירח לומדים מעל 940 תלמידים ומלמדים כ-144 מורים.
בית-ירח שומר על קשרים הדוקים עם הקהילה סביבו – היישובים, ההורים ומערכת החינוך האזורית.
בית ירח נתון לפיקוחו של המינהל לחינוך התיישבותי.
תוכנית הלימודים של בית-ירח מבוססת על תוכנית הלימודים של משרד החינוך.
בית הספר הוקם בשנת 1947 כדי להחליף את בית הספר בדגניה ב' אשר שימש עד אז את בני היישובים הקיבוציים.
הוא נקרא על שם ארתור רופין.
באמצע שנות האלפיים, עבר בית הספר לאחריות המועצה האזורית עמק הירדן.
בכיתה ט' התלמידים לומדים בכיתות הטרוגניות ובכיתת חינוך מיוחד אחת.
החל מכיתה י' לומדים התלמידים בכיתות אם - כיתת חינוך מיוחד, כיתת לב אתגר, כיתת מבר, כיתת מצטיינים והכיתות הרגילות.
התלמידים לומדים מקצועות בחירה מגוונים.
בבית הספר מגמת מחשוב ובקרה.
בית הספר נמצא במקום מכובד בין בתי הספר שבוגריהם מתגייסים לחילות קרביים בצה"ל.
אחת לשנה, בין יום השואה ליום הזיכרון, בית הספר מקיים את "מרוץ בית ירח", מרוץ לזכר 106 הנופלים אשר למדו בבית הספר ובבקעת כנרות.
כמו כן, בבית הספר ישנו חדר זיכרון, ובו מונצחים 106 החללים.
בית הספר קרוי על שם תל בית ירח הנמצא בקרבת בית הספר.
בית הספר נהג לקיים שיעורי העשרה מעבר לתוכנית משרד החינוך, וגבה שכר לימוד עבור התוספת מההורים.
חלק מהורי תלמידים תושבי פוריה עילית, אשר נשלחו לבית הספר על פי חוק חינוך חובה, סירבו לשלם תשלומים אלה ועתרו לבג"ץ, אשר קבע כי לא ניתן לחייב את ההורים לשלם מעבר לתשלומי חובה.
בעקבות הבג"ץ צומצמו שעות הלימוד בבית הספר.
בית הספר העירוני על שם בליך הוא בית ספר תיכון עירוני בשכונת רמת-חן בעיר רמת גן נכון לשנת תש"פ (2020) לומדים בו כ-2,300 תלמידים בכיתות ט'-י"ב.
כ-19% מהתלמידים לומדים במסגרת תוכנית עתודה מדעית טכנולוגית, לשעבר פעלה בבית הספר כתת-נחשון שהוחלפה בשנים האחרונות לכתת רמון.
אחוז הזכאות לבגרות הוא כ-90% ואחוז המצטיינים כ-10%.
סגל בית הספר מונה כ-200 מורים ובראשו עומדת המנהלת הילה רומש (החל משנת ה'תשע"ט).
אל בית הספר מגיעים תלמידים בעיקר ממרכז ודרום רמת גן לצד תלמידים מתל אביב-יפו, רמת אפעל, כפר אז"ר, גבעת שמואל, קריית אונו וגבעתיים.
נבחרות הכדורסל הבית-ספריות של הבנים והבנות משתתפות בליגות העל לתיכונים, והוא היה בית הספר הראשון בארץ שפתח בפני התלמידים את האפשרות ללמוד סינית.
שליש מתלמידי בליך חברים בתנועות נוער שונות, וכרבע מהמתנדבים לשנת שירות ממחוז דן - הם מבית הספר.
בליך נמצא על גבעה בשכונת רמת חן, שבזמנו הייתה החלק המזרחי של העיירה הערבית סלמה.
באותה תקופה הגבעה הייתה חשופה ונקראה "גבעת חמשת הבתים".
מאותם בתים, צלפים ערבים ירו על רמת גן, גבעתיים, אפעל וכפר אז"ר.
בליל 18 בינואר 1948 יצא לפועל אחד המבצעים הראשונים של חטיבת אלכסנדרוני - מבצע נזלת.
עם שחר, כוח בגודל של מחלקה כבש את הגבעה ופוצץ את הבתים.
מפקד הכוח אריאל אנקלביץ נפצע קשה בפעולה, וכעבור שלושה ימים נפטר מפצעיו.
הוא היה החלל הראשון של חטיבת אלכסנדרוני במלחמת העצמאות.
בינואר 2008, במלאת 60 שנים לקרב, הוצב לוח הנצחה ב"בליך" לזכר הפעולה ולזכרו של אנקלביץ.
בעבר התיכון נקרא "תיכון גזית" ושכן ברמת יצחק, עד שב-1962 עבר למיקומו החדש ושונה שמו.
הוא קרוי על שם משה בליך, שהיה ראש מחלקת החינוך ברמת גן בתקופתו של ראש העיר אברהם קריניצי.
ישראל זינגר, ראש עיריית רמת גן לשעבר, ניהל בעבר את בית הספר בשנים 1985-2003.
בתיכון בליך מספר רב של מקצועות לימוד, ביניהם:
בתחום המדעים והטכנולוגיה: הנדסת תוכנה, מדעי הרפואה, מדעי המחשב, Data analysis, פיזיקה, רמון, כימיה וביולוגיה.
בתחום האמנויות: תיאטרון, קולנוע וטלוויזיה, מחול ומוזיקה.
בתחום מדעי הרוח והחברה: כלכלה, סוציולוגיה, פסיכולוגיה, חוק ומשפט, ערבית, צרפתית, תנ"ך, ספרות, גאוגרפיה והיסטוריה.
בתחום הספורט: כדורעף, כדורסל וחינוך גופני.
מגמת הרובוטיקה זכתה במקום השישי ברובונר, תחרות לבניית רובוטים מכבי שרפות ב-29 באפריל 2004, הרובוט שנבנה נקרא 'זושה'.
התחרות נערכה בטריניטי קולג' בהרטפורד, קונטיקט, ארצות הברית.
גיל דולברג זכה, כתלמיד בליך, במקום הראשון בתחרות קודגורו בשנת 2006 ו-2007.
הסרט "מעל פני המים", שהפיקו תלמידות מגמת הקולנוע: אפרת רז (תסריט ובימוי), שירן הדדי (צילום ותאורה) נוי קרולינסקי (סאונד ועריכה) ולירון טלמור (הפקה וארט), זיכה את יוצרותיו בפרס הראשון בפסטיבל הסרטים "ואן-ליר" ובפסטיבל "הרצל הזהב" לשנת 2008.
קבוצת הכדורסל של בית הספר משתתפת באופן קבוע בליגת הכדורסל של בתי-הספר התיכונים.
בשנת 1995 זכתה נבחרת הכדורסל של תיכון בליך באליפות המדינה לבתי ספר תיכוניים לאחר שגברה במשחק הגמר על תיכון עירוני ט' תל אביב, ומאז (נכון ל-2019) זכתה 4 פעמים בסגנות הליגה.
במשך שנים התקיימה בבליך מסורת, במסגרתה בשבוע הראשון לשנת הלימודים עשרות שמיניסטים (תלמידי כיתה י"ב) הוציאו שולחנות מהכיתות לאזור מסוים בבית הספר, ודירגו בכתב את המראה החיצוני של כל התלמידות החדשות (החמשושיות) שעברו בו.
בספטמבר 2019, שתי בוגרות של התיכון הוציאו קליפ ספוקן וורד שמתאר מסורת זו ומבקר אותה.
פרסום הסרטון גרר סערה תקשורתית וביקורת רבה על הנהלת בית הספר, שבתגובה קראה לתופעה "תופעה נלוזה", והצהירה שלא תעבור עליה לסדר היום, ושמארגניה יענשו בחומרה.
תיכון בליך מוכר בעיקר בזכות בחירות הדמה שהוא מקיים בקרב תלמידיו, כבר עשרות שנים.
בשנת 1969 בחירות הדמה נערכו יום לפני הבחירות לכנסת, ומשנת 1992 הן נערכות בסמוך למועד קיומן של הבחירות האמיתיות.
המסורת צברה תאוצה לאחר שבחירות הדמה טרם הבחירות לכנסת התשיעית ב-1977 חזו את "המהפך".
מאז, הן מעוררות עניין ומושכות אליהן כלי תקשורת ומועמדים לכנסת.
בבחירות הדמה ב-1986 (שלא הייתה שנת בחירות) גוש השמאל קיבל 269 קולות וגוש הימין 208.
בבחירות הדמה ב-1988 ניצחו המערך ורצ (67 מנדטים) את הליכוד והתחייה (41).
בבחירות הדמה ב-1990 (שלא הייתה שנת בחירות) גוש השמאל קיבלו 45.6% מהקולות וגוש הימין ב-44.8%.
בחירות הדמה ב-1992 חזו את עליית ממשלת רבין, ובבחירות הדמה לראשות הממשלה טרם בחירות 1996 הביס שמעון פרס את בנימין נתניהו.
בבחירות הדמה לראשות הממשלה טרם בחירות 1999 ניצח אהוד ברק (56%) את בנימין נתניהו (25%) ואיציק מרדכי (11%).
בבחירות הדמה טרם הבחירות האישיות ב-2001 ניצח אהוד ברק (58%) את אריאל שרון (42%).
בבחירות הדמה טרם בחירות 2003 קיבל גוש המרכז-שמאל 56.8% מהקולות וגוש הימין 43.1%.
בבחירות הדמה טרם בחירות 2013 ניצחה יש עתיד.
תוצאות אלו חזו את מגמת ההצלחה המפתיעה של יש עתיד שזכתה ל-19 מנדטים (למרות שבבחירות לכנסת המפלגה הגדולה ביותר הייתה הליכוד).
תוצאות בחירות הדמה חזו את תוצאות הבחירות בעיר רמת גן.
תיכון עירוני א' לאמנויות תל אביב הוא בית ספר תיכון בתל אביב-יפו.
בית הספר נוסד בשנת 1931 כגימנסיה פרטית וב-1947 הפך לתיכון עירוני.
החל משנות ה-80 של המאה ה-20 פועלות בבית הספר מגמות רבות בתחום האמנות.
בבית הספר קיימות כיום מגמות הקולנוע, התיאטרון, המוזיקה, האומנות הפלסטית והמחול.
בית הספר נוסד בשנת 1931 על ידי ד"ר אלכסנדר קולר, כגימנסיה פרטית בשם "הגימנסיה הריאלית בלפור".
הגימנסיה שכנה ברחוב מזא"ה בתל אביב, ליד מגדל המים.
רוב מורי בית הספר היו יוצאי מזרח אירופה, שאותם הכיר קולר עוד מימיו בפולין.
בנוסף למסגרת הלימודים הכללית, ניתנה לתלמידים מסוימים אפשרות להיות במגמה המסחרית.
תלמידים שהשתתפו במגמה זו לא המשיכו את הלימודים המורחבים באנגלית, עברית ומתמטיקה.
בשנת 1934 הקים קולר גימנסיה נוספת ברמת גן, שנקראה "גימנסיה אוהל שם", ומשום עבודתו הרבה הפקיד בשנת 1935 את תפקיד הניהול הפדגוגי בידיו של שאול ריגר.
ריגר ניהל את בית הספר עד שנת 1943. לאחר מספר רב של שנים, עזב ריגר את בית הספר והחל לנהל את בית הספר למסחר וסמינר לוינסקי.
את מקומו תפס דוד רכבי (רקוביצקי).
ביולי 1947 הפסיקה הגימנסיה לפעול כמוסד פרטי, ונמכרה לעיריית תל אביב.
החברה המנהלת נכנסה לפירוק מרצון וחוסלה לקראת סוף 1948. מאז נקראת הגימנסיה "תיכון עירוני א".
בתקופה הראשונה לאחר רכישתו על ידי עיריית תל אביב ובשנותיה הראשונות של המדינה, המשיך בית הספר לשכון ברחוב מזא"ה ופעל בניהולו של דוד רכבי.
לאחר מכן עבר למשכנו הנוכחי ברחוב שפרינצק 4 בתל אביב.
השינויים הדמוגרפיים בתל אביב, שכללו הזדקנות והצטמצמות של האוכלוסייה באזור בית הספר, הובילו לירידה במספר התלמידים בבית הספר, דבר שהוביל בשנת 1988 ליוזמה של אילנה מינקין (מנהלת בית הספר בשנים 1981-2000) להקמת מגמות אמנות כחלק מתוכנית הלימודים.
יוזמה זו התאימה למיקום בית הספר, לצד מוסדות כמו תיאטרון הבימה ומוזיאון תל אביב, והעלתה את מספר התלמידים, תוך הפחתה ניכרת בנשירת תלמידים.
בתקופתו מנה בית הספר כ-1,300 תלמידים במגמות אמנות פלסטית, תיאטרון, קולנוע, מחול, מוזיקה (ג'אז, מוזיקה קלאסית ומוזיקה אלטרנטיבית).
בשנת הלימודים תש"ע (2009–2010) היה שיעור הזכאות לתעודת בגרות בבית הספר 98.45 אחוז, הגבוה ביותר בישראל.
בתקופה זו שופץ בית הספר.
המבנה הישן של אולם הספורט נהרס, ובמקומו נבנה אולם ספורט שתוכנן על ידי האדריכל רוני זייברט.
בתקופת כהונתו כמנהל בית ספר, התבטא כהן לא אחת נגד השלטון הישראלי ביהודה ושומרון וביקר לא אחת את ממשלת ישראל על התנהלותה בנושא זכויות האדם.
כהן עורר סערה כשאמר לתלמידי כיתה י"א: "תחשבו על עצמכם: הייתם מוכנים לחיות תחת כיבוש ולא ללמוד, ושלא יהיו לכם תנאים בסיסיים?
אני לא מצדיק פיגועים ומעשים אלימים, אבל אני יכול להבין מה גורם להם...
כשתתגייסו לכו למחסומים, הביאו את רוח ההתמתנות, ותגיעו למסקנה שאין מקום לכיבוש." בעקבות דברים אלה ואחרים בגנות הכיבוש הישראלי בגדה המערבית המערכת הפוליטית קראה לפיטוריו, דבר שחזר על עצמו מספר פעמים.
לאחר עשר שנות ניהול תיכון עירוני א', עבר כהן לנהל את תיכונט.
מספטמבר 2011 ועד נובמבר 2015 ניהלה את בית הספר גלית והבה-שאשו.
בתקופת כהונתה של והבה-שאשו הוקמה בבית הספר המגמה הבין-תחומית, שבגינה זכה בית הספר בפרס החדשנות מטעם האגף לחינוך בעיריית ת"א-יפו.
והבה-שאשו פרשה מניהול בית הספר באמצע שנת לימודים, לאחר זכייתה במכרז לניהול מינהל התרבות במשרד התרבות והספורט, ובמקומה מונתה לתפקיד בתיה כץ, שניהלה בעברה בית ספר בכרמיאל.
במהלך השנה, נדרשו תלמידי בית הספר לראשונה לכללי התנהגות והתנהלות ע"פ חוזרי מנכ"ל, שלא היו מקובלים עד אז במוסד.
למרות שלאורך השנה נתמכה כץ על ידי מרבית גורמי החינוך בעירייה וכן צוות ההנהלה וההורים החליטה כץ לעזוב את עבודתה בבית הספר אחרי שנה אחת בלבד בתפקיד זה, ובמקומה נבחר לנהל את בית הספר יואב פרידן שנכנס לתפקידו בשנת הלימודים תשע"ז (2016–2017).
מפעל הנצחה לזכר בוגרי בית הספר
בבית הספר נבנתה אנדרטה לזכר בוגרי הגימנסיה "בלפור" וביה"ס התיכון עירוני א' לאמנויות שנפלו במערכות ישראל.
העבודה בנויה מ־150 יחידות מודולריות יצוקות בבטון, שצורתן אינסוף.
היחידות מאוגדות ב־11 מוטות מתכת ויוצרות קיר מתעקל שמתפתח בצורת האינסוף, אך אינו מסיים אותה.
לכל נופל הוקדשה חוליה נפרדת, עליה חקוק שמו ותאריך מותו.
תִּכּוּן (או: תֶּכֶן, באנגלית: Design) הוא תהליך הנדסי לפיתוח מוצר.
תהליך התיכון והפיתוח של מוצר כולל סדרת צעדים:
קביעת המטרה והדרישות מהמוצר – שלב ה-SRR – System Requirement Review
העלאת אפשרויות התכן של המוצר ובחירה באחד מהם – שלב ה-SDR – System Design Review
תכנון המוצר, פיתוחו ובניית אב טיפוס (רעיונות ליישום, בחירת החומרים שישמשו בייצורו, קביעת צורתו של המוצר וקביעת תהליכי העיבוד והייצור) – שלבי ה-PDR – Preliminary Design Review וה-CDR – Critical Design Review.
שלב התכנון כולל הגדרה של הזמן, הפעולות והמשאבים האנושיים והכלכליים הנדרשים, כולל סדר ותזמון הביצוע, תלויות הדדיות ופירוט המשאבים בכל פעולה.
תכנון מתבצע בדרך כלל תוך שימוש בידע שנצבר מניסיון קודם (של המתכננים או של אחרים), תוך ניסיון לצפות את הצרכים העתידיים השונים ולהיערך אליהם.
הערכת המוצר הקיים ביחס לדרישות שהיו ממנו בשלב התכנון.
לפעמים נדרש שיפור המוצר, כלומר מתחיל סבב חדש של מחזור חיים של המוצר.
הצלחת תיכון נמדדת במידת שביעות רצונו של הלקוח, או ביכולת למכור את המוצר ברווח.
תיכון מתקיים בכל מקצועות ההנדסה.
תהליך התיכון מתחיל מרגע זיהוי צורך שאינו בר-פתרון באמצעים הקיימים או שפתרונו אינו יעיל באופן מספק.
הצורך יכול לבוא לידי ביטוי בתהליכים שבוצעו עד כה על ידי האדם או מערכת חיצונית אחרת, על מנת לשפר ביצועים והוא גם יכול לבוא לידי ביטוי בתהליך שלא היה קיים קודם לכן.
צורך לחצות נהר שמימיו קרים מאד
צורך לשוחח עם אדם שאינו בטווח העין או הקול
צורך לחסוך כוח עבודה גדול בשימוש של מערכת אחת
שלב זיהוי הצורך כולל את הבנת הבעיה, זיהוי הנתונים, המגבלות והאילוצים, ניסוח דרישות מפורטות ומדויקות מהפתרון, זיהוי אילוצים המכתיבים את דרך הפתרון לבעיה וזיהוי פלח השוק הרלוונטי למוצר, בין הדרישות ישנן דרישות הכרחיות עליהן חייב הפתרון לענות ואי אפשר להתפשר עליהן.
לעומת זאת ישנן דרישות רצויות שאותן מדרגים לפי דרגת חשיבות, עליהן אפשר להתפשר במהלך בחירת הפתרון המתאים.
דוגמאות למגבלות שיש להתחשב בהן:
מגבלות תקציב – עלות פיתוח אב טיפוס, עלות ייצור המוני, הוצאות התחזוקה של המוצר, משך השימוש של המוצר.
מגבלות זמן – זמן הנדרש להשלמת תהליך הפתרון לעומת הזמן המצוי.
מגבלות של מידות (אורך, קוטר, נפח וכו'), משקל או צורה.
ארגונומיה – קשר בין צורתו של מוצר, גודלו ומשקלו, לבין נוחיות השימוש בו, בטיחותו והשפעתו על בריאות המשתמש לטווח הארוך.
מגבלות הנוגעות לזמינות חומרים נדרשים.
מגבלות הנובעות מטכניקות של הרכבה ועיבוד חומרים.
מגבלות של תפעול או של מימוש הפתרון: נצילות, אמינות, בטיחות – בתהליך הייצור של המוצר ובשימוש בו, מגבלות אקולוגיות – זיהום סביבה.
אילוצים סוציאליים ופוליטיים: התחשבות בקבוצות מיעוט, דרישה לרכישת מוצר כחול-לבן וכדומה.
בתהליך התיכון נהוג להבחין בין אילוצים לדרישות המוצר.
אילוץ הוא מגבלה אשר אינה מאפשרת פתרון אחר (לדוגמה, מידות מוצר שתפקידו לנקות צינור בקוטר 1 מטר).
דרישה מתחלקת בין דרישה הכרחית, עליה חייב הפתרון לענות (לדוגמה, ניקוי הצינור), לבין דרישה רצויה (לדוגמה, עלות המערכת), עליה אפשר להתפשר בהתאם לדרגת החשיבות.
תוצר שלב זה הוא מפרט, הכולל תיאור מפורט של הדרישות מהפתרון והתוצאות הרצויות כולל המגבלות והאילוצים הכרוכים בפתרון הבעיה.
תוצרי שלב זה מוצגים לבעלי העניין בפרויקט (פורום הפרויקט) ומקובעים להמשך הפרויקט בסקר תיכון הנקרא בשפה המקצועית סקר דרישות מערכת (System Requirement Review, SRR).
בהשאלה, כל הפעילויות לקראת ה-SRR נקראות שלב ה-SRR.
בשלב זה מתבצע איסוף המידע מהיבטים שונים היכולים לסייע לפתרון הבעיה.
המידע נאסף ממקורות שונים: ספרים, אנציקלופדיות, אנשים באמצעות סקרים, ראיונות, מומחים, חנויות, סרטים, עיתונות, מאגרי מידע, רשת האינטרנט ועוד.
לאחר איסוף המידע, נהוג להעלות את כל הרעיונות האפשריים לפתרון הבעיה, בהתחשב באילוצים ובדרישות שהועלו.
שיטה הנהוגה בשלב זה היא שיטת סיעור מוחות, במהלכו משתפים אחד את השני ברעיונות ומרכזים אותם על דף אחד.
שיטה נוספת הנהוגה בשלב הזה היא תיאור כל הפתרונות באמצעות טבלה מורפולוגית, אשר מכילה את כל הצירופים האפשריים לפתרון, בהתחשב באילוצים ובדרישות שהוגדרו קודם לכן.
פתרון נוצר על ידי חיבור אמצעים שונים בכל הפונקציות.
דירוג הפתרונות מגלה את הפתרון הטוב ביותר.
בסופו של השלב, בוחרים את הרעיון המתאים ביותר.
תוצרי שלב זה מוצגים לבעלי העניין בפרויקט ומקובעים להמשך הפרויקט בסקר תיכון הנקרא בשפה המקצועית סקר תיכון מערכת (System Design Review, SDR).
בהשאלה, כל הפעילויות לקראת ה-SDR נקראות שלב ה-SDR.
האם הוא נוח, יעיל, עונה על דרישות המפרט, עומד במגבלות ובאילוצים הכרוכים בפתרון הבעיה, עומד בתקציב הייצור ובתקציב התפעול, מהי השפעתו על הסביבה, מהו אורך חייו ומהי התדירות בה יש להחליף חלקים.
מימוש הפתרון – תכנון מפורט
הכנת תיק שרטוטים – בשלב זה מכינים תיק שרטוטים מפורט של הדגם על כל חלקיו, בחירת החומרים שמהם יהיה עשוי הדגם, הכלים שבעזרתם יבוצע הדגם והמנגנונים בהם יעשה שימוש.
תיק השרטוטים, בעידן המודרני, מתבצע בעיקר באמצעות תוכנות CAD שונות המגדירות את כל הפרמטרים למוצר.
תוצרי שלב זה מוצגים לבעלי העניין בפרויקט ומקובעים להמשך הפרויקט בסקר תיכון הנקרא בשפה המקצועית סקר תיכון ראשוני (Preliminary Design Review, PDR).
בהשאלה, כל הפעילויות לקראת ה-PDR נקראות שלב ה-PDR.
ייצור דגם המוצר: אם כל השלבים עד כה עברו בהצלחה, יש לסיים את תהליך התיכון ולגשת לייצור המוצר, לרוב, יפותח אב טיפוס המשמש כדגם של המוצר קודם לייצורו.
תוצרי שלב זה מוצגים לבעלי העניין בפרויקט ומקובעים להמשך הפרויקט בסקר תיכון הנקרא בשפה המקצועית סקר תיכון קריטי (Critical Design Review, CDR).
בהשאלה, כל הפעילויות לקראת ה-CDR נקראות שלב ה-CDR.
בשלב זה מתבצעת הערכה מחודשת של כל הפרויקט על כל הבטיו.
נבדקת היעילות המעשית של אב הטיפוס לצורך, בהתאם לדרישות והאילוצים.
אם המוצר עובר את תהליך זה הוא יעבור לשלב היצור הסדרתי והשיווק.
השלב הבא (שלב היצור הסדרתי והשיווק) הוא שלב שנמצא כבר מחוץ לשלב התיכון ומגדיר, למעשה, את סיומו של התהליך.
תיירות צליינית לארץ ישראל היא תיירות נוצרית, במסגרתה התייר עולה לרגל לאתרים הקדושים לנצרות בארץ ישראל, כגון כנסיות ואתרים אחרים שישו וקדושים נוצריים אחרים ביקרו בהם או שהו בהם, וכן אתרי סיפורי המקרא והברית החדשה, שנמצאים כיום במדינת ישראל ובשטחי הרשות הפלסטינית.
אף כי מצוות העלייה לרגל איננה חובה בדת הנוצרית, נוצרים רבים רואים חשיבות בעלייה לארץ ובביקור במקומות הקדושים.
במקרים רבים סוכני התיירות הצליינית משווקים את ישראל תחת השם "ארץ הקודש", בעוד מדינת ישראל המודרנית ואתריה כמעט שאינם מוזכרים.
הצליינות הנוצרית לארץ הקודש החלה כבר במאה השנייה לספירה במטרה לבקר במקומות שקודשו על ידי נוכחותו של ישו הנוצרי, עוד בטרם הוקמו אתרי הנצחה רשמיים לנוכחות זו.
עקבות של צליינות נוצרית נותרו בשטח כבר במאות השנייה והשלישית לספירה, אך עיקר התפתחותה של הצליינות בארץ ישראל החלה במאה הרביעית לספירה עם הפיכתה של הנצרות לדת הרשמית של האימפריה הרומית.
בשנת 324 לספירה הוכרזה הנצרות כדת הרשמית באימפריה הביזנטית, ולפי המסורת, אמו של הקיסר, הלנה, הגיעה לארץ הקודש ופתחה בפעילות נמרצת לזיהוי ולסימון אתרים מחייו של ישו ותלמידיו.
כך סומנו כנסיית הקבר בירושלים כמקום הצליבה של ישו, כנסיית המולד בבית לחם, כנסיית ההשתנות בהר תבור ואתרים רבים אחרים.
סומנו גם מקומות שהיו קשורים לאירועים ומסורות מימי המקרא, למשל חברון, עיר האבות, בית לחם עיר הולדתו של דוד המלך, הגילגל, מקום כניסתם של בני ישראל לארץ ישראל ועוד.
על בסיס מקומות אלה נוצרה "הגאוגרפיה הקדושה", שכללה את נתיבי העלייה לרגל ומפת המקומות הקדושים.
מקומות המתארים את פעילותו הרוחנית של ישו הפכו בעיני הנוצרים למושג של קדושה תוך התעלמות ממשמעותם הגאוגרפית.
ככל שהברית החדשה התרחקה מהברית הישנה, כך הלכו האתרים הנוצריים ודחקו במשך השנים ממפת התיירות הקדושה את האתרים המקראיים.
רוב המקומות הקדושים הנוצריים שסומנו באלפיים השנים האחרונות היו בירושלים וסביבותיה, אך גם בגליל, מקום הולדתו ותחילת פעילותו של ישו, סומנו אתרים רבים מאוד, הנופלים בחשיבותם רק מירושלים.
נצרת, הר תבור, כפר נחום, טבריה, הר האושר, הכנרת וטבחה מהוות את "הגלעין הקדוש" של אתרי העלייה לרגל הנוצרים בגליל, בייחוד, אך לא רק, לקבוצות קתוליות.
ישו נולד וחי כיהודי, והטרנספורמציה שעבר מהדת היהודית ליצירת דת חדשה התרחשה בשלבים בקרב תלמידיו ומאמיניו, שמכונים כיום בספרות בעיקר יהודים-נוצרים.
קהילות של יהודים-נוצרים התגוררו במקומות שונים בארץ ישראל והותירו שרידים ארכאולוגיים רבים המעידים על אמונתם.
החפירות הארכאולוגיות הרבות בעידן המודרני הובילו לכך שסימון אתרים מתקופתו של ישו נעשה במקרים רבים גם על ידי ארכאולוגים, לדוגמה, חפירות בית צידה בעשורים האחרונים.
לתיירות הצליינית נלוותה כבר מימי הביניים המוקדמים תעשיית מזכרות מארץ הקודש, בין השאר שרידי קדושים.
החל מהמאה ה-16 נפוץ מנהג של צליינים להתקעקע ב"צלב ירושלים" כמזכרת מצליינותם.
במאה ה-19 נפוצו אלבומי פרחים מיובשים שהציגו עיצובים של אלמנטים נוצריים באמצעות פרחי ארץ הקודש, וגילופים בעץ זית של סצנות ודמויות מהברית הישנה והחדשה.
חווית הצליינות תועדה ופורסמה בארצות המוצא של הצליינים גם באמצעות יצירות ספרות ואמנות שנוצרו בהשראת הצליינות, והציגו "גאוגרפיה קדושה", תפיסה דתית ולא דווקא עובדתית של ארץ הקודש.
מאפיינים דתיים ארגוניים ודמוגרפים של התיירות הצליינית
האוכלוסייה הנוצרית נחלקת לכנסיות שונות הנבדלות זו מזו במבנה הארגוני שלהן ובהשקפותיהן על הארץ, על המקומות הקדושים ועל היהדות.
הכנסיות העיקריות הן: הכנסייה הקתולית, הכנסייה הפרוטסטנטית והכנסייה האורתודוקסית.
בכל כנסייה קיימות כתות השונות גם הן זו מזו.
שתי הכנסיות העיקריות של הצליינים בארץ הן הקתולית והפרוטסטנטית.
הכנסייה הקתולית מונה 1.3 מיליארד מאמינים, והיא נפוצה בעיקר בדרום מערב אירופה ובמרכזה, ובאמריקה הלטינית.
גם בצפון אמריקה מתגוררים קתולים רבים.
הכנסייה הפרוטסטנטית מונה 750 מיליון מאמינים המאוגדים בעשרות ארגונים פרוטסטנטיים, מרביתם מתגוררים במערב אירופה ובמרכזה ובצפון אמריקה.
הקתולים מתעניינים בעיקר באתרים שבהם התרחשו אירועים מתקופת התנ"ך או כאלה שבהם התגלה האל.
לכן הם מגיעים רק לאתרים אשר קיבלו את האישור וההכרה על ידי הכנסייה.
אלה יהיו אתרים, כנסיות ומקומות קדושים קבועים וברורים הקשורים בעיקר לחייו של ישו ופועלו.
הפרוטסטנטים, לעומת זאת, מתעניינים בארץ התנ"ך באופן כללי ובמדינה המודרנית שהוקמה בה, ולכן נופים ואזורים מעניינים אותם יותר מאשר כנסיות, מקומות פולחן או מונומנטים.
בהמשך לכך, הקתולים יתמקדו בעיקר באתרים קדושים ובהיבטים דתיים, בעוד שהפרוטסטנטים נוטים להגיע גם למקומות תיירותיים שאינם בהכרח קשורים לדת.
מאז ראשית הנצרות ועד ימינו לא פסקה תנועת הצליינות לארץ ישראל, בין אם היא הייתה חלק ממערכה צבאית עקובה מדם במסעות הצלב או מפעילות דתית או הומניטרית שוחרת שלום.
ארץ הקודש הייתה ונותרה מוקד עניין אדיר לקהל יעד נוצרי והדבר בא לידי ביטוי בעשורים האחרונים בצליינות הנוצרית, שממשיכה להוות בסיס יציב לתיירות למדינת ישראל.
ע"פ סקר תיירות נכנסת של משרד התיירות, הגיעו לישראל בשנת 2013 2,862,740 תיירים ומתוכם 22% היו צליינים, דהיינו 629,802 צליינים.
מקרב כלל הצליינים היו 17% תיירים חוזרים, כלומר 100,768 צליינים.
85% מהצליינים הגיעו לישראל בשנת 2013 בטיול מאורגן, ומספר הלילות הממוצע לשהייה שלהם בארץ היה 7.9 לילות.
ניתוח פלח השוק הצלייני לפי זרמים בנצרות מעלה שמתוך כלל התיירים שהגדירו עצמם כצליינים, 53% היו קתולים, 22% אוונגליים, 8% מהכנסייה האפריקנית-אמריקנית ו-10% אורתודוקסים.
56% מהקתולים הגיעו בטיול מאורגן, לעומת 21% מהאוונגלים ו-9% מהאורתודוקסים.
רוב התיירים שמגיעים למטרות צליינות עושים זאת בטיול מאורגן, ופעמים רבות הכומר הקהילתי מלווה את הקבוצה בארץ ומנהיג אותה בביקורה.
קיימים בערך 30-40 אתרי ביקור צליינים שהם בבחינת חובה בסיורו של התייר הצלייני בישראל.
50% מהאתרים מרוכזים באזור ירושלים או במרחק נסיעה קצר ממנה, 30% מהאתרים נמצאים בגליל וסביב הכנרת והיתר באזור הגליל המערבי ובמישור החוף.
אתרי הביקור המופיעים במרבית הסיורים הקלאסיים לצליינים נותרו ירושלים (99%), בית לחם (86%), אזור הגליל 76% (נצרת 86%), טבריה וסובב כנרת 89% (כפר נחום 83%, ירדנית 64%) וים המלח 85% (קומראן 56% ומצדה 44%).
אתרי הביקור הצליינים בישראל קשורים ברובם למסעותיו של ישו בארץ הקודש ומוזכרים בברית החדשה.
התפילות והדרשות במקומות אלה מעצימות את החוויה הדתית.
יש כיום עודף היצע של אתרים, במיוחד של אתרים היסטוריים, ויכולת התיירות הצליינית לספוג אתרים חדשים מוגבלות ביותר, בעיקר כשמדובר בסיורי קבוצות מאורגנות.